Salud deoc'h,  Anat  eo : ur yezh, ha pa vefe ul luc'haj pe un trefoedaj, a zo graet evit komz da gentañ penn. En ur grez all, pa ne oa ket bras pouez ar Riezoù war an dud e oa moaien da gomz meur a yezh dindan ren ur riezstad.  Nevez 'zo eo kemmet an traoù : an hanter eus yezhoù pe parlantoù ar bed a steuzio en hor c'hantved : 3000 bennak.  N'heller ober netra dirak seurt emdroadur a zo stag ouzh an a-raokaat kalvezel. An dud n'int ket mui ken stag hag a-raok ouzh o farrez c'henidik hag e timezont alies mat pell eus  o c'hêr. Ar gallo a oa, evel ar brezhoneg ur yezh stag ouzh ur gevredigezh plouezat kristen diwar ar maez a zo aet da get da vat ha na zistroio ket. Ar gallo n'he deus tamm diazez kevredigezhel ebet.  Ar goulenn a sav eo : daoust hag ar brezhoneg a gavo kent pell an diazez kevredigezhel-se he deus ezhomm pep yezh da zreistvevañ. An diazezoù gwirion nemeto a anavezan eo : yezh ar sul goude an oferenn, yezh ar parkeier etre an ozhac'hed kozh, yezh tud Allah's Kanan, Aita, kelennerien ar roudadoù kelenn  divyezhek etrezo, ha kant familh bennak er gêr, ha setu holl.  Ar brezhoneg en deus ur chans (vihan) da zreist-vevañ evit un abeg dreist-holl : ur mennad politikel a zo stag ouzh ar yezh. Gant ar c'hevala SKRIVET hon eus n'eo ket graet e jeu d'hor yezh evit c'hoazh. Roparz Hemon ha re all a-raozañ ha war e lerc'h o deus labouret mat an douar evit ma c'hellfe dre voneur, diglorañ ar skol Diwan kentañ.  Ur mennad broadelour rik a vroude an holl dud se.    Gant rummad 68 n'eo ket sklaer an  traoù ken, ret eo henn anzav. N'eus ken met ar garantez vro, da lavarout eo ar c'hoant da sevel ur gevredigezh dibar da Vreizh asamblez a gement a c'hello rein buhez d'ar yezh. Hag er chenver se ar yezh a vo ranko bezan ur benveg mat, unvan, pe e vo distaolet abred pe ziwezhat.  Kemer plas tamm ha tamm ar galleg eus ar Vro eo galvadenn ar brezhoneg, pe e krevo, evel ar gallaoueg. Benveg ar gevredigezh vrezhon arnevez eo galvet da vezañ. an Emsav eo an egin anezhi. Diwan unan eus he frammoù pennañ :  plijet pe get, kement-mañ eo istor an Emsav. Follentez eo krediñ (pe ober van da grediñ ???!) e c'hellfe ar galleg hag ar brezhoneg kenvevañ e Breizh. An Divyezhegezh a zo bet ijinet gant Diwan er bloaz 1984 evit tremen lost al leue dre c'henou ar vretoned hag ar bolitikourien, a-benn gellout kreskin a galz niver ar skolidi. Me 'oa eno e Treglonou. Den ebet ne grede e konchenn an divyezhegezh en-dro d'an daol. Propaganda ne oa ken evit ma vefe degemeret gwelloc'h ar yezh. Etretant an dud o deus kredet en  divyezhegezh hag ar brezhoneg en deus kollet e ster politikel, "broadelour". Met evit gwir emaomp en un hent dall : adpolitikelaat ar brezhoneg a zo d'ober a-benn gounid tachenn dezhan . Pa sellomp war hor c'hiz , gant SAB da skouer, eo anat ne vo gounezet netra evit ur yezh a eil renk digant Sarkozy. Deomp ni eo sevel hon unan ha gant ho arc'hant deomp ni ar gevredigezh vrezhon ha brezhonek a vennomp kaout evit Breizh. Evel-se e komze Roparz Hemon ha Youenn Olier. Ezhomm eus ar gallaoueg n'hon eus ket rak n'eo  ket div gevredigezh vrezhone eo hon eus c'hoant da sevel, met unan evit an holl vrezhoned.    Rener Imbourc'h, Yann Mikael, a zo gallaoueger a vihanik, ha skrivagner en e barlant "Mitaweg", etre Gwilun ha Liger. Padal en deus desket brezhoneg ha desket mat ha ne laka ket an div yezh war an hevelep live tamm ebet : gouzout a ra mat eus petra 'zo kaoz pa gomzer eus "gallaouegoù".  Ma ! Pa welan ar gelaouenn YA oc'h embann gallaoueg hag an UBAPAR oc'h ober kement all evit ar bruderezh evit ar  stajoù hanv brezhonek, pe c'hoazh SKOAZELL VREIZH oc'h ober kemend-all, kement-se holl a zo diwar un ideologiezh a ro d'an dud da gredin ez eus en un tu bennak ur gevredigezh c'hallaouek o c'hoiñ. Evit gwir ez eo diwar nerzh emsav ar brezhoneg e teu ar galloueg-se war wel, ha kement-se a ra gaou da skeudenn hor yezh : ar brezhoneg a c'hell dioueriñ ar galleg : ar gallaouaeg n'hell ket ha n'eo ket galvet da vezañ un deiz yezh an holl vrezhoned.  Hiziv an deiz en abeg d'ar gallaoueg, ar yezh voutin eo ar  galleg.  Evit bezan lojik e rankit asantin e savfe DIWAN skolioù dre soubidigezh hollc'hallaoueg, evel maz eo krog DIHUN ar MORBIHAN da ober... Neuze e vo un taol fall-du evit gwir yezh vroadel Breizh.  Ma !  TG